Foto: FAH



PRVI potpredsjednik Vlade i čelnik MOST-a Božo Petrov danas je pred novinarima u Omišu po prvi put otvoreno rekao da su prijevremeni izbori moguća opcija.



"Da, prijevremeni izbori su mogući, ali mislim da se to neće dogoditi prije jeseni budući da se iza ljeta izglasavaju svi bitni zakoni. Ako će Vlada pasti, to će se dogoditi tada", kazao je Petrov.



Komentirao je i izjave Ivana Kovačića, koji je cijeloj Vladi poručio da se jebe te ostavku svog savjetnika Ivice Relkovića.



"Ljudi u MOST-u se ne bave politikom zbog fotelja i to su sada dokazali", kazao je Petrov.



Još jučer govorio da je Vlada stabilna



Podsjetimo, Petrov je još jučer za HRT rekao da je Vlada stabilna i da će opstati te da neće biti preslagivanja.



""Mi zahtijevamo da se počne određivati akcijski paket reformi, bolju komunikaciju, više posla i manje blokiranja zakona. Budući da mi imamo politički kruh, imamo svoje profesije, pa nama nije problem izaći iz Vlade.



Ali razumijemo mentalni sklop ljudi koji su po 20 godina u političkim strankama, kojima je takav odnos teško prihvatljiv", kazao je Petrov.

Tekst se nastavlja ispod oglasa